title: Регламент за изпълнение (ЕС) № 1249/2012 на Комисията от 19 декември 2012 година за установяване на технически стандарти за изпълнение по отношение на формата на документацията с данни, която трябва да съхраняват централните контрагенти съгласно Регламент (ЕС) № 648/2012 на Европейския парламент и на Съвета относно извънборсовите деривати, централните контрагенти и регистрите на трансакции  текст от значение за ЕИП

text:
               21.12.2012

               BG

               Официален вестник на Европейския съюз

               L 352/32

         РЕГЛАМЕНТ ЗА ИЗПЪЛНЕНИЕ (ЕС) № 1249/2012 НА КОМИСИЯТА
   от 19 декември 2012 година
   за установяване на технически стандарти за изпълнение по отношение на формата на документацията с данни, която трябва да съхраняват централните контрагенти съгласно Регламент (ЕС) № 648/2012 на Европейския парламент и на Съвета относно извънборсовите деривати, централните контрагенти и регистрите на трансакции
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид становището на Европейската централна банка (1),
   като взе предвид Регламент (ЕС) № 648/2012 на Европейския парламент и на Съвета от 4 юли 2012 година относно извънборсовите деривати, централните контрагенти и регистрите на трансакции (2), и по-специално член 29, параграф 5 от него:
   като има предвид, че:

               (1)

               Съгласно член 29, параграф 4 от Регламент (ЕС) № 648/2012 и членове 13, 14 и 15 от делегирания акт относно регулаторните технически стандарти за определяне на подробните изисквания за документацията с данни и информацията, които трябва да съхраняват централните контрагенти, приет съгласно член 29, параграф 4 от Регламент (ЕС) № 648/2012, следва да бъдат установени и разпоредби за определяне на формата на документацията с данни и на информацията, които се съхраняват в съответствие с посочените членове.

               (2)

               За да изпълняват задълженията си ефективно и съгласувано, съответните органи следва да получават от различните централни контрагенти (ЦК) данни, които са съпоставими. Използването на обща форма също улеснява сравняването на данни, получени от различни ЦК.

               (3)

               Всеки ЦК следва да бъде задължен да съхранява данни във форма, която е съвместима с формата на данните, съхранявани от регистрите на трансакции, като се има предвид, че при определени обстоятелства ЦК и регистрите на трансакции трябва да съхраняват или отчитат една и съща информация. Използването на обща форма за данните от цялата инфраструктура на финансовите пазари спомага за разширяването на употребата на тези форми от най-различни пазарни участници, което на свой ред насърчава стандартизацията.

               (4)

               За да бъде улеснена автоматичната обработка на данните и да бъде спомогнато за намаление на разходите за пазарните участници, е важно за всички ЦК да се използват стандартизирани процедури и форми за данните, доколкото е възможно.

               (5)

               Базовият актив следва да бъде идентифициран чрез единен идентификационен код, но понастоящем няма общоприета стандартизирана система от кодове за идентифициране на базовите активи в дадена кошница активи. Затова ЦК следва поне да посочват, че базовите активи са кошница от активи, и да използват международните идентификационни номера на ценни книжа (ISIN номера) за стандартизираните индекси, когато това е възможно.

               (6)

               Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за ценни книжа и пазари (ЕОЦКП).

               (7)

               Съгласно член 15 от Регламент (ЕС) № 1095/2010 на Европейския парламент и на Съвета от 24 ноември 2010 година за създаване на Европейски надзорен орган (Европейски орган за ценни книжа и пазари) (3) ЕОЦКП проведе открити обществени консултации, преди да представи тези проекти на технически стандарти за изпълнение, въз основа на които е изготвен настоящият регламент, анализира потенциалните свързани с тях разходи и ползи и поиска становището на Групата на участниците от сектора на ценните книжа и пазарите, създадена в съответствие с член 37 от посочения регламент,

         ПРИЕ НАСТОЯЩИЯ РЕГЛАМЕНТ:
   Член 1
   Форма на данните
   1.   Всеки централен контрагент (ЦК) съхранява документацията с данните по член 20 от делегирания акт относно регулаторните технически стандарти за определяне на подробните изисквания за документацията с данни и информацията, които трябва да съхраняват централните контрагенти, приет съгласно член 29, параграф 4 от Регламент (ЕС) № 648/2012, за всеки обработен договор във формата съгласно таблица 1 от приложението.
   2.   Всеки ЦК съхранява документацията с данните по член 21 от делегирания акт относно регулаторните технически стандарти за определяне на подробните изисквания за документацията с данни и информацията, които трябва да съхраняват централните контрагенти, приет съгласно член 29, параграф 4 от Регламент (ЕС) № 648/2012, за всяка позиция във формата съгласно таблица 2 от приложението.
   3.   Всеки ЦК съхранява документацията с данните по член 22 от делегирания акт относно регулаторните технически стандарти за определяне на подробните изисквания за документацията с данни и информацията, които трябва да съхраняват централните контрагенти, приет съгласно член 29, параграф 4 от Регламент (ЕС) № 648/2012, за стопанската си дейност и вътрешната си организация и във формата съгласно таблица 3 от приложението.
   4.   Всеки ЦК представя на компетентния орган документацията с данни и информацията по параграфи 1, 2 и 3 във форма, която дава възможност за пряко предаване на данни между ЦК и компетентния орган. Всеки ЦК установява такъв процес на пряко предаване на данни в срок от шест месеца от получаването на искане от компетентния орган.
   Член 2
   Влизане в сила
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 декември 2012 година.

            За Комисията

            Председател

         José Manuel BARROSO

      (1)  все още непубликувана в Официален вестник.

      (2)  ОВ L 201, 27.7.2012 г., стр. 1.

      (3)  ОВ L 331, 15.12.2010 г., стр. 84.

      ПРИЛОЖЕНИЕ

         Таблици с данни за съхранение по член 1

         Таблица 1

         Данни за обработените трансакции

                  Поле

                  Форма

                  Описание

                  1

                  Дата и час на отчитането

                     Формат за представяне на дата по ISO 8601/ формат за представяне на час като координирано универсално време (UTC).

                  Дата и час на отчитането.

                  2

                  Цена/процент

                     До 20 цифрови знака във формат хххх,ууууу.

                  Цената на една ценна книга или един договор за дериват без комисиона и (в съответните случаи) начислена лихва. При дългов инструмент цената може да бъде изразена или като парична сума, или като процент.

                  2a

                  Изражение на цената

                     Напр. код на валутата по ISO 4217, 3 буквени знака, процент.

                  Начинът, по който е изразена цената.

                  3

                  Условна валута

                     Код на валутата по ISO 4217, 3 буквени знака.

                  Валутата, в която е изразена цената. Ако в случай на облигация или на друга форма на секюритизиран дълг цената се изразява като процент, този процент се посочва.

                  3a

                  Валута на доставката

                     Код на валутата по ISO 4217, 3 буквени знака.

                  Валутата, която трябва да бъде доставена.

                  4

                  Количество

                     До 10 цифрови знака.

                  Броят единици на финансовите инструменти, номиналната стойност на облигациите или броят на договорите за деривати, включени в сделката.

                  5

                  Изражение на количеството

                     До 10 цифрови знака.

                  Указание дали количеството е изразено като брой единици финансови инструменти, като номинална стойност на облигации или като брой договори за деривати.

                  6

                  Страна, от която действа ЦК

                     B=купувач / S=продавач.

                  7

                  Идентификационен код на продукта

                     Временна класификация съгласно информацията по член 4 от Регламент (ЕС) № хх/2012 г. [Проект на технически стандарт за изпълнение относно формата и периодичността на отчетите за трансакциите, предавани на регистрите на трансакции], международен идентификационен номер на ценни книжа (ISIN номер) или единен идентификационен код на продукта (ЕИКП).

                  Договорът се идентифицира чрез идентификационен код на продукта, ако има такъв.

                  8

                  Идентификационен код на клиринговия член

                     Идентификационен код на правния субект (ИКПС) (20 буквено-цифрови знака), временен идентификационен код на субекта (20 буквено-цифрови знака), бизнес идентификационен код (BIC) (11 буквено-цифрови знака) или клиентски код (50 буквено-цифрови знака).

                  Ако отчитащият се контрагент не е клирингов член, неговият клирингов член се идентифицира в това поле чрез единен код. При физическите лица се използва клиентски код, определен от ЦК.

                  9

                  Идентификационен код на ползващото се лице

                     Идентификационен код на правния субект (ИКПС) (20 буквено-цифрови знака), временен идентификационен код на субекта (20 буквено-цифрови знака), бизнес идентификационен код (BIC) (11 буквено-цифрови знака) или клиентски код (50 буквено-цифрови знака).

                  Ако ползващото се лице по договора не е контрагент по този договор, то трябва да бъде идентифицирано чрез единен код или — при физически лица — чрез клиентски код, определен от правния субект и използван от физическото лице.

                  10

                  Страна, която е прехвърлила договора (при предаване на сделката на ЦК)

                     Идентификационен код на правния субект (ИКПС) (20 буквено-цифрови знака), временен идентификационен код на субекта (20 буквено-цифрови знака), бизнес идентификационен код (BIC) (11 буквено-цифрови знака) или клиентски код (50 буквено-цифрови знака).

                  11

                  Място на изпълнение

                     Идентификационен код на пазара по ISO 10383 в съответните случаи, XOFF — за допуснатите до търговия на регулиран пазар деривати, които се търгуват извънборсово, или XXXX — за извънборсовите деривати.

                  Идентифициране на мястото, където е била изпълнена трансакцията. При договорите, сключени извън борсата, трябва да се посочи дали съответният инструмент е допуснат до търговия, но е търгуван извънборсово, или не е допуснат до търговия и е търгуван извънборсово.

                  12

                  Дата на встъпване на ЦК в трансакцията

                     Формат за представяне на дата по ISO 8601.

                  Датата, на която ЦК е встъпил в трансакцията.

                  13

                  Час на включване на ЦК в трансакцията

                     Формат за представяне на час по координирано универсално време (UTC).

                  Часът, в който ЦК е встъпил в трансакцията, отчитан в местното време на компетентния орган, пред когото се отчита трансакцията, и часовият пояс, по който се отчита трансакцията, изразен като координирано универсално време (UTC) +/– часове.

                  14

                  Дата на приключване на договора

                     Формат за представяне на дата по ISO 8601.

                  Датата, на която е бил приключен договорът.

                  15

                  Час на приключване на договора

                     Формат за представяне на час по координирано универсално време (UTC).

                  Часът, в който е бил приключен договорът, отчитан в местното време на компетентния орган, пред когото се отчита трансакцията, и часовият пояс, по който се отчита трансакцията, изразен като координирано универсално време (UTC) +/– часове.

                  16

                  Вид на доставката

                     C=с парични средства, P=физическа доставка, O=по избор на контрагента.

                  Посочва се дали сетълментът на договора се извършва чрез физическа доставка или чрез плащане с парични средства.

                  17

                  Дата на сетълмент

                     Формат за представяне на дата по ISO 8601.

                  Датата, на която е бил извършен сетълмент или покупка на деривата от трето лице при неизпълнение от страна на контрагента (buy-in). Ако датите са няколко, може да бъдат добавени още полета.

                  18

                  Час на сетълмента или покупката на деривата от трето лице при неизпълнение от страна на контрагента (buy-in)

                     Формат за представяне на час по координирано универсално време (UTC).

                  Часът, в който е бил извършен сетълмент или покупка на деривата от трето лице при неизпълнение от страна на контрагента (buy-in), отчитан в местното време на компетентния орган, пред когото се отчита трансакцията, и часовият пояс, по който се отчита трансакцията, изразен като координирано универсално време (UTC) +/– часове.

                  Подробни сведения за първоначалните условия по договорите, за които се извършва клиринг — посочват се в приложимите случаи

                  19

                  Дата

                     Формат за представяне на дата по ISO 8601.

                  Датата, на която първоначално е бил сключен договорът.

                  20

                  Час

                     Формат за представяне на час по координирано универсално време (UTC).

                  Часът, в който е бил сключен първоначалният договор, отчитан в местното време на компетентния орган, пред когото се отчита трансакцията, и часовият пояс, по който се отчита трансакцията, изразен като координирано универсално време (UTC) +/– часове.

                  21

                  Идентификационен код на продукта

                     Временна класификация съгласно информацията по член 4 от Регламент (ЕС) № хх/2012 г. [Проект на технически стандарт за изпълнение относно формата и периодичността на отчетите за трансакциите, предавани на регистрите на трансакции], международен идентификационен номер на ценни книжа (ISIN номер) или единен идентификационен код на продукта (ЕИКП).

                  Договорът се идентифицира чрез единен идентификационен код на продукта, ако има такъв.

                  22

                  Базов актив

                     Единен идентификационен код на продукта, международен идентификационен номер на ценни книжа (ISIN номер) (12 буквено-цифрови знака) и код за класификация на финансови инструменти (CFI код) (6 буквено-цифрови знака). Идентификационен код на правния субект (ИКПС) (20 буквено-цифрови знака), временен идентификационен код на субекта (20 буквено-цифрови знака), B= кошница или I=индекс.

                  Идентифициране на инструмента — за ценна книга, която е базов актив по договор за дериват, както и прехвърлима ценна книга, попадаща в обхвата на член 4, параграф 1, точка 18, буква в) от Директива 2004/39/ЕО.

                  23

                  Вид на деривата (при договори за деривати)

                  Хармонизираното описание на вида на деривата следва да се извърши съгласно една от горните категории съгласно единен международно признат стандарт за класификация на финансови инструменти.

                  24

                  Включване на инструмента в регистъра на ЕОЦКП на договорите, за които задължително се извършва клиринг (при договор за дериват)

                     Y=да / N=не.

                  Друга информация, която се предоставя в приложимите случаи

                  25

                  Идентификация на ЦК, с който има споразумение за оперативна съвместимост и който извършва клиринг на част от трансакцията

                     Идентификационен код на правния субект (ИКПС) (20 буквено-цифрови знака), временен идентификационен код на субекта (20 буквено-цифрови знака), бизнес идентификационен код (BIC) (11 буквено-цифрови знака) или клиентски код (50 буквено-цифрови знака).

         Таблица 2

         Данни за позициите

                  Поле

                  Форма

                  1

                  Идентификационен код на клиринговия член

                     Идентификационен код на правния субект (ИКПС), временен идентификационен код на субекта или бизнес идентификационен код (BIC).

                  2

                  Идентификационен код на ползващото се лице

                     Идентификационен код на правния субект (ИКПС), временен идентификационен код на субекта, бизнес идентификационен код (BIC) или клиентски код.

                  3

                  ЦК, с който има споразумение за оперативна съвместимост и който поддържа позицията

                     Идентификационен код на правния субект (ИКПС), временен идентификационен код на субекта, бизнес идентификационен код (BIC) или клиентски код.

                  4

                  Знак на позицията

                     B=купувач / S=продавач.

                  5

                  Стойност на позицията

                     До 10 цифрови знака (хххх,уу).

                  6

                  Цена, на която са оценени договорите

                     До 10 цифрови знака (хххх,уу).

                  7

                  Валута

                     Код на валутата по ISO

                  8

                  Друга значима информация

                     Свободен текст

                  9

                  Размер на обезпеченията, поискани от ЦК

                     До 10 цифрови знака (хххх,уу).

                  10

                  Размер на вноските за гаранционния фонд, поискани от ЦК

                     До 10 цифрови знака (хххх,уу).

                  11

                  Размер на другите финансови средства, поискани от ЦК

                     До 10 цифрови знака (хххх,уу).

                  12A

                  Размер на обезпеченията, предоставени от клиринговия член във връзка с клиентска сметка А

                     До 10 цифрови знака (хххх,уу).

                  13A

                  Размер на вноските за гаранционния фонд, предоставени от клиринговия член във връзка с клиентска сметка А

                     До 10 цифрови знака (хххх,уу).

                  14A

                  Размер на другите финансови ресурси, предоставени от клиринговия член във връзка с клиентска сметка А

                     До 10 цифрови знака (хххх,уу).

                  15Б

                  Размер на обезпеченията, предоставени от клиринговия член във връзка с клиентска сметка Б

                     До 10 цифрови знака (хххх,уу).

                  16Б

                  Размер на вноските за гаранционния фонд, предоставени от клиринговия член във връзка с клиентска сметка Б

                     До 10 цифрови знака (хххх,уу).

                  17Б

                  Размер на другите финансови ресурси, предоставени от клиринговия член във връзка с клиентска сметка Б

                     До 10 цифрови знака (хххх,уу).

         Таблица 3

         Данни за предприятието и дейността му

                  Поле

                  Форма

                  Описание

                  1

                  Органиграми

                     Свободен текст

                  Ръководен съвет и съответни комитети, отдел по клиринга, отдел за управление на риска и всички други съответни отдели или звена.

                  Акционери или съдружници (членове), които имат квалифицирано дялово участие (да се добавят полета за всеки съответен акционер или съдружник).

                  2

                  Вид

                     S=акционер / M= съдружник.

                  3

                  Вид на квалифицираното дялово участие

                     D=пряко / I=косвено.

                  4

                  Вид на субекта

                     N=физическо лице / L= юридическо лице.

                  5

                  Размер на дяловото участие

                     До 10 цифрови знака (хххх,уу).

                  Други документи

                  6

                  Правила, процедури и процеси, необходими съгласно организационните изисквания

                     Документи

                  7

                  Протоколи от заседания на ръководния съвет, на подкомитетите (ако има такива) и на висшите ръководни комитети (ако има такива)

                     Документи

                  8

                  Протоколи от заседанията на комитета по риска

                     Документи

                  9

                  Протоколи от събранията на консултативната група с клирингови членове и с клиенти (ако има такива).

                     Документи

                  10

                  Доклади от извършени вътрешни и външни одити, доклади за управлението на риска, доклади за спазването на нормативните изисквания и доклади от консултанти.

                     Документи

                  11

                  Правила за осигуряване на непрекъснатост на дейността и план за възстановяване при катастрофично събитие

                     Документи

                  12

                  План за поддържане на ликвидността и ежедневни отчети за ликвидността

                     Документи

                  13

                  Документи, отразяващи всички активи и пасиви и сметките на собствениците

                     Документи

                  14

                  Получени жалби

                     Свободен текст

                  За всяка жалба: сведения за името, адреса и номера на сметката на жалбоподателя; дата на получаване на жалбата; имената на всички лица, посочени в жалбата; описание на предмета на жалбата; действия в отговор на жалбата; дата, на която е взето решение по жалбата.

                  15

                  Сведения за прекъсване на предоставяните услуги или за нарушения в процеса на предоставянето им

                     Свободен текст

                  Сведения за всяко прекъсване на предоставяните услуги или за нарушения в процеса на предоставянето им, в т.ч. подробен доклад за времето на възникване и ефекта на прекъсването/нарушението и действията за преодоляването му.

                  16

                  Резултати от извършени последващи тестове и тестове за устойчивост (бектестове и стрестестове)

                     Свободен текст

                  17

                  Кореспонденция с компетентните органи, ЕОЦКП и съответните членове на Европейската система на централните банки (ЕСЦБ)

                     Документи

                  18

                  Правни становища, получени съгласно организационните изисквания

                     Документи

                  19

                  Споразумения за оперативна съвместимост с други ЦК (ако има такива)

                     Документи

                  20

                  Списък на всички клирингови членове (член 17 от Регламент (ЕС) № XXX/2012)

                     Свободен текст / документ.

                  Списък по член 17 от Регламент (ЕС) № XXX/2012.

                  21

                  Сведения, изисквани по член 17 от Регламент (ЕС) № XXX/2012.

                     Свободен текст / документи.

                  Законодателство и правила, с които се уреждат: i) достъпът до ЦК, ii) договорите, сключвани между ЦК и клиринговите ѝ членове и — в съответните случаи — клиентите ѝ, iii) договорите, които ЦК приема за клиринг, iv) споразуменията за оперативна съвместимост, v) използването на обезпечения и вноски за гаранционния фонд, в т.ч. ликвидирането на позиции и обезпечения и степента, в която обезпечението е защитено от искове от трети лица (ниво на разделение).

                  22

                  Разработване на нови проекти

                     Свободен текст

                  При предоставяне на нови услуги.


title: Регламент за изпълнение (ЕС) № 828/2014 на Комисията от 30 юли 2014 година относно изискванията за предоставяне на информация на потребителите относно отсъствието или намаленото съдържание на глутен в храните  Текст от значение за ЕИП

text:
               31.7.2014

               BG

               Официален вестник на Европейския съюз

               L 228/5

         РЕГЛАМЕНТ ЗА ИЗПЪЛНЕНИЕ (ЕС) № 828/2014 НА КОМИСИЯТА
   от 30 юли 2014 година
   относно изискванията за предоставяне на информация на потребителите относно отсъствието или намаленото съдържание на глутен в храните
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите (1), и по-специално член 36, параграф 3, буква г) от него,
   като има предвид, че:

               (1)

               Хората с целиакия имат постоянна непоносимост към глутен. Беше установено, че пшеницата (т.е. всички видове от рода Triticum, например твърда пшеница, пшеница спелта и камут), ръжта и ечемикът са зърнени култури, които по научни данни съдържат глутен. Съдържащият се в тези зърнени култури глутен може да се отрази неблагоприятно върху здравето на хората, които имат непоносимост към глутен, и поради тази причина те следва да избягват консумацията му.

               (2)

               Информацията относно отсъствието или намаленото съдържание на глутен в храните следва да помогне на хората, които имат непоносимост към глутен, да определят и изберат разнообразен хранителен режим при хранене вкъщи или извън дома.

               (3)

               С Регламент (ЕО) № 41/2009 на Комисията (2) се определят хармонизирани правила относно информацията, предоставяна на потребителите относно отсъствието („без глутен“) или намаленото съдържание на глутен („с много ниско съдържание на глутен“) в храните. Разпоредбите на регламента се основават на научни данни, като се гарантира, че потребителите не се заблуждават или объркват от предоставена на различно основание информация, свързана с отсъствието или намаленото съдържание на глутен в храните.

               (4)

               Във връзка с преразглеждането на законодателството относно храните, предназначени за специфична хранителна употреба, Регламент (ЕО) № 41/2009 се отменя с Регламент (ЕС) № 609/2013 на Европейския парламент и на Съвета (3), считано от 20 юли 2016 г. Следва да се гарантира, че след тази дата предоставянето на информация относно отсъствието или намаленото съдържание на глутен в храните продължава да се основава на съответните научни данни, както и че информацията не се предоставя на различно основание, което би могло да заблуди или обърка потребителите, в съответствие с изискванията, установени в член 36, параграф 2 от Регламент (ЕС) № 1169/2011. С оглед на това е необходимо в Съюза да се запазят единните условия за прилагането на тези изисквания към информацията за храните, която стопанските субекти в хранителната промишленост предоставят по отношение на отсъствието или намаленото съдържание на глутен в храните, като посочените условия следва да се основават на Регламент (ЕО) № 41/2009.

               (5)

               Някои храни са специално произведени, приготвени и/или подложени на специална обработка, за да се намали съдържанието на глутен в една или повече съставки, съдържащи глутен, или за да се заменят съставките, съдържащи глутен, с други съставки, които са без глутен в естествено състояние. Други храни се състоят изключително от съставки, които са без глутен в естествено състояние.

               (6)

               Отстраняването на глутена от съдържащите глутен зърнени култури се характеризира със значителни технически и икономически затруднения и поради тази причина е трудно с тези зърнени култури да се произвеждат храни, които да бъдат изцяло без съдържание на глутен. Следователно много храни на пазара, които са били подложени на обработка специално с цел да се намали съдържанието на глутен в една или повече съставки, съдържащи глутен, може да съдържат малки остатъчни количества глутен.

               (7)

               Повечето хора, които имат непоносимост към глутен, могат да включат овес в хранителния си режим, без това да се отрази неблагоприятно върху тяхното здраве. Този въпрос понастоящем е предмет на научни изследвания и проучвания. Сериозно основание за тревога обаче представлява евентуалното попадане на пшеница, ръж или ечемик в овеса по време на жътвата, транспортирането, складирането и обработката. Поради тази причина рискът от попадане на глутен в продуктите, съдържащи овес, следва да бъде взет под внимание в информацията за тези хранителни продукти, предоставяна от стопанските субекти в хранителната промишленост.

               (8)

               Отделните хора, които имат непоносимост към глутен, могат да приемат малки количества глутен в различни индивидуални граници, без да се надхвърлят определени количества. За да може отделните потребители да намират на пазара разнообразни храни, подходящи за техните нужди и за степента на тяхната чувствителност, следва да бъде налице възможност за избор на продукти, съдържащи различни малки количества глутен в определени граници. Важно е обаче различните продукти да бъдат съответно етикетирани, за да се осигури правилната им употреба от хората, които имат непоносимост към глутен, включително чрез засилени информационни кампании в държавите членки.

               (9)

               Следва да бъде възможно храните — специално произведени, приготвени и/или подложени на специална обработка, за да се намали съдържанието на глутен в една или повече съставки, съдържащи глутен, или за да се заменят съставките, съдържащи глутен, с други съставки, които са без глутен в естествено състояние — да се обозначават с надписи за отсъствието на глутен („без глутен“) или за намаленото съдържание на глутен („с много ниско съдържание на глутен“) в съответствие с определените в настоящия регламент разпоредби. Следва също така да се предвиди възможност тези храни да съдържат надпис за потребителите, че са специално предназначени за хора, които имат непоносимост към глутен.

               (10)

               Следва също така да се предвиди възможност храните, съдържащи съставки без глутен в естествено състояние, да се обозначават с надписи за отсъствието на глутен в съответствие с разпоредбите на настоящия регламент и при условие че са спазени общите условия относно практиките за обективно информиране, установени в Регламент (ЕС) № 1169/2011. По-специално информацията за храните не следва да бъде заблуждаваща с твърдението, че храната притежава специални характеристики, когато в действителност всички подобни храни притежават такива характеристики.

               (11)

               С Директива 2006/141/ЕО на Комисията (4) се забранява употребата на съставки, съдържащи глутен, при производството на храни за кърмачета и преходни храни. Поради това следва да се забрани използването на обозначенията „с много ниско съдържание на глутен“ или „без глутен“ в предоставяната информация за тези продукти, тъй като съгласно настоящия регламент с тези надписи се посочва съдържание на глутен, което не надхвърля съответно 100 mg/kg и 20 mg/kg.

               (12)

               За целите на настоящия регламент следва да се вземе предвид стандартният кодекс за храните за специална употреба при хранителни режими на хора, които имат непоносимост към глутен (5).

               (13)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Обхват и приложно поле
   Настоящият регламент се прилага по отношение на предоставянето на информация на потребителите относно отсъствието или намаленото съдържание на глутен в храните.
   Член 2
   Определения
   За целите на настоящия регламент се прилагат следните определения:

               а)

               „глутен“ означава протеинова фракция от пшеница, ръж, ечемик, овес или от техните кръстоски и производни, към която някои хора имат непоносимост и която не може да бъде разтворена във вода и в 0,5 М разтвор от натриев хлорид;

               б)

               „пшеница“ означава който и да е вид от рода Triticum.

         Член 3
   Информация за потребителите
   1.   Когато се използват надписи с информация за потребителите относно отсъствието или намаленото съдържание на глутен в храните, тази информация следва да се предоставя единствено чрез посочените в приложението надписи и в съответствие с установените в същото приложение условия.
   2.   Информацията за храните, посочена в параграф 1, може да бъде придружена от надписите „подходящо за хора с непоносимост към глутен“ или „подходящо за хора с целиакия“.
   3.   Информацията за храните, посочена в параграф 1, може да бъде придружена от надписите „специално предназначено за хора с непоносимост към глутен“ или „специално предназначено за хора с целиакия“, ако храната е била специално произведена, приготвена и/или подложена на специална обработка с цел:

               а)

               да се намали съдържанието на глутен в една или повече съставки, съдържащи глутен; или

               б)

               да се заменят съставките, съдържащи глутен, с други съставки, които са без глутен в естествено състояние.

         Член 4
   Храни за кърмачета и преходни храни
   Предоставянето на хранителна информация относно отсъствието или намаленото съдържание на глутен в храните за кърмачета и преходните храни по смисъла на Директива 2006/141/ЕО се забранява.
   Член 5
   Влизане в сила и прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

   Той се прилага от 20 юли 2016 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 юли 2014 година.

            За Комисията

            Председател

         José Manuel BARROSO

      (1)  ОВ L 304, 22.11.2011 г., стр. 18.

      (2)  Регламент (ЕО) № 41/2009 на Комисията от 20 януари 2009 г. относно състава и етикетирането на храни, подходящи за употреба от хора, които имат непоносимост към глутен (ОВ L 16, 21.1.2009 г., стр. 3).

      (3)  Регламент (ЕС) № 609/2013 на Европейския парламент и на Съвета от 12 юни 2013 г. относно храните, предназначени за кърмачета и малки деца, храните за специални медицински цели и заместителите на целодневния хранителен прием за регулиране на телесното тегло и за отмяна на Директива 92/52/ЕИО на Съвета, директиви 96/8/ЕО, 1999/21/ЕО, 2006/125/ЕО и 2006/141/ЕО на Комисията, Директива 2009/39/ЕО на Европейския парламент и на Съвета и регламенти (ЕО) № 41/2009 и (ЕО) № 953/2009 на Комисията (ОВ L 181, 29.6.2013 г., стр. 35).

      (4)  Директива 2006/141/ЕО на Комисията от 22 декември 2006 г. относно храните за кърмачета и преходните храни и за изменение на Директива 1999/21/ЕО (ОВ L 401, 30.12.2006 г., стр. 1).

      (5)  CODEX STAN 118-1979.

      ПРИЛОЖЕНИЕ
      Разрешени обозначения относно отсъствието или намаленото съдържание на глутен в храните и условия за тяхното използване
      A.   Общи изисквания

      БЕЗ ГЛУТЕН
      Обозначението „без глутен“ може да се постави единствено в случаите, когато храната, която се продава на крайния потребител, има съдържание на глутен не повече от 20 mg/kg.
      С МНОГО НИСКО СЪДЪРЖАНИЕ НА ГЛУТЕН
      Обозначението „с много ниско съдържание на глутен“ може да се постави само ако храната, състояща се от или съдържаща една или повече съставки, произведени от пшеница, ръж, ечемик и овес или техни кръстоски, която е била подложена на специална обработка, за да бъде намалено съдържанието на глутен, има съдържание на глутен не повече от 100 mg/kg в храната, която се продава на крайния потребител.
      Б.   Допълнителни изисквания за храните, съдържащи овес

      Овесът в храните, представени като храни „без глутен“ или „с много ниско съдържание на глутен“, трябва да е бил специално произведен, приготвен и/или подложен на специална обработка, така че в него да не са попаднали пшеница, ръж и ечемик или техни кръстоски, и съдържанието на глутен в него не трябва да надхвърля 20 mg/kg.


title: Регламент за изпълнение (ЕС) № 197/2013 на Комисията от 7 март 2013 година за изменение на Регламент за изпълнение (ЕС) № 80/2012 за определяне на списъка на биологични или химични вещества съгласно член 53, параграф 1, буква б) от Регламент (ЕО) № 1186/2009 на Съвета за установяване на система на Общността за митнически освобождавания

text:
               8.3.2013

               BG

               Официален вестник на Европейския съюз

               L 65/15

         РЕГЛАМЕНТ ЗА ИЗПЪЛНЕНИЕ (ЕС) № 197/2013 НА КОМИСИЯТА
   от 7 март 2013 година
   за изменение на Регламент за изпълнение (ЕС) № 80/2012 за определяне на списъка на биологични или химични вещества съгласно член 53, параграф 1, буква б) от Регламент (ЕО) № 1186/2009 на Съвета за установяване на система на Общността за митнически освобождавания
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1186/2009 на Съвета от 16 ноември 2009 г. за установяване на система на Общността за митнически освобождавания (1), и по-специално член 53, параграф 1, буква б) от него,
   като има предвид, че:

               (1)

               С Регламент за изпълнение (ЕС) № 80/2012 на Комисията (2) се определя списъкът на биологичните или химични вещества, предвидени в член 53, параграф 1, буква б) от Регламент (ЕО) № 1186/2009.

               (2)

               Регламент за изпълнение (ЕС) № 80/2012 следва да бъде изменен, за да бъдат включени в списъка две вещества, за които понастоящем няма еквивалентно производство на митническата територия на Съюза.

               (3)

               Освен това вече не е необходимо да се запази в списъка вещество, което понастоящем е включено в списъка от приложение 3 на част трета от приложение I към Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (3) по отношение на фармацевтични субстанции, които не се облагат с мито.

               (4)

               Регламент за изпълнение (ЕС) № 80/2012 следва съответно да бъде изменен.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент за изпълнение (ЕС) № 80/2012 се изменя в съответствие с приложението към настоящия регламент.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 март 2013 година.

            За Комисията

            Председател

         José Manuel BARROSO

      (1)  ОВ L 324, 10.12.2009 г., стр. 23.

      (2)  ОВ L 29, 1.2.2012 г., стр. 33.

      (3)  ОВ L 256, 7.9.1987 г., стр. 1.

      ПРИЛОЖЕНИЕ
      Приложение I към Регламент за изпълнение (ЕС) № 80/2012 се изменя, както следва:

                  1)

                  След реда, съдържащ код по КН ex 2845 90 90 за (кислород-18) вода, се добавя следният ред:

                              „ex 2849 90 90

                              Титанов силициев карбид на прах с чистота 99 % или повече в тегловно отношение“.

                  2)

                  След реда, съдържащ код по КН 2926 90 95 за 2-Нафтонитрил, се добавя следният ред:

                              „ex 2934 99 90

                              Олигомери на морфолинофосфородиамидат (морфолинови олигонуклеотиди)“.

                  3)

                  Следният ред се заличава:

                              „0014364-6

                              ex 2923 90 00

                              Декаметониум бромид (INN)“.


title: Регламент за изпълнение (ЕС) № 3/2012 на Комисията от 4 януари 2012 година за установяване на стандартни стойности при внос с цел определяне на входната цена на някои плодове и зеленчуци

text:
               5.1.2012

               BG

               Официален вестник на Европейския съюз

               L 2/1

         РЕГЛАМЕНТ ЗА ИЗПЪЛНЕНИЕ (ЕС) № 3/2012 НА КОМИСИЯТА
   от 4 януари 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 4 януари 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  52,6

                  TR

                  101,5

                  ZZ

                  77,1

                  0707 00 05

                  TR

                  155,2

                  ZZ

                  155,2

                  0709 93 10

                  MA

                  37,8

                  TR

                  84,6

                  ZZ

                  61,2

                  0805 10 20

                  CL

                  33,0

                  MA

                  58,8

                  TR

                  69,8

                  ZZ

                  53,9

                  0805 20 10

                  MA

                  80,9

                  ZZ

                  80,9

                  0805 20 30, 0805 20 50, 0805 20 70, 0805 20 90

                  IL

                  75,3

                  TR

                  91,3

                  ZZ

                  83,3

                  0805 50 10

                  AR

                  53,1

                  MA

                  126,4

                  TR

                  45,3

                  ZZ

                  74,9

                  0808 10 80

                  CA

                  115,9

                  US

                  111,5

                  ZA

                  128,3

                  ZZ

                  118,6

                  0808 30 90

                  CN

                  69,3

                  ZZ

                  69,3

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2016/1078 на Комисията от 4 юли 2016 година за установяване на стандартни стойности при внос с цел определяне на входната цена на някои плодове и зеленчуци

text:
               5.7.2016

               BG

               Официален вестник на Европейския съюз

               L 179/29

         РЕГЛАМЕНТ ЗА ИЗПЪЛНЕНИЕ (ЕС) 2016/1078 НА КОМИСИЯТА
   от 4 юли 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 юли 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  154,3

                  ZZ

                  154,3

                  0709 93 10

                  TR

                  138,3

                  ZZ

                  138,3

                  0805 50 10

                  AR

                  179,9

                  CL

                  198,5

                  MA

                  174,9

                  UY

                  188,9

                  ZA

                  181,9

                  ZZ

                  184,8

                  0808 10 80

                  AR

                  113,8

                  BR

                  100,6

                  CL

                  133,2

                  CN

                  133,6

                  NZ

                  142,5

                  US

                  161,9

                  UY

                  74,9

                  ZA

                  111,9

                  ZZ

                  121,6

                  0809 10 00

                  TR

                  225,5

                  ZZ

                  225,5

                  0809 29 00

                  TR

                  350,1

                  ZZ

                  350,1

                  0809 30 10 , 0809 30 90

                  TR

                  124,7

                  ZZ

                  124,7

                  0809 40 05

                  TR

                  160,5

                  ZZ

                  160,5

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2017/439 на Комисията от 13 март 2017 година за разрешаване на употребата на L-лизинсулфат, получен от Escherichia coli, като фуражна добавка за всички видове животни (Текст от значение за ЕИП. )

text:
                  14.3.2017

                  BG

                  Официален вестник на Европейския съюз

                  L 67/70

            РЕГЛАМЕНТ ЗА ИЗПЪЛНЕНИЕ (ЕС) 2017/439 НА КОМИСИЯТА
      от 13 март 2017 година
      за разрешаване на употребата на L-лизинсулфат, получен от Escherichia coli, като фуражна добавка за всички видове животни
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:

                  (1)

                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

                  (2)

                  В съответствие с член 7 от Регламент (ЕО) № 1831/2003 беше подадено заявление за издаване на разрешение за L-лизинсулфат като фуражна добавка. Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.

                  (3)

                  Заявлението се отнася до разрешаването на L-лизинсулфат, получен в резултат на ферментация с Escherichia coli CGMCC 3705, като фуражна добавка за всички видове животни, която да бъде класифицирана в категорията „хранителни добавки“.

                  (4)

                  В становищата си от 16 юни 2015 г. (2) и 26 януари 2017 г. (3) Европейският орган за безопасност на храните („Органът“) заключи, че при предложените условия на употреба L-лизинсулфат, получен в резултат на ферментация с Escherichia coli CGMCC 3705, не се отразява неблагоприятно върху здравето на животните и на човека, нито върху околната среда, както и че е ефикасен източник на аминокиселината лизин за всички видове животни. Органът също така заключи, че за да бъде напълно ефикасна за преживни животни, добавката L-лизинсулфат следва да е защитена от разграждане в търбуха. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

                  (5)

                  При оценката на посоченото вещество беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посоченото вещество следва да бъде разрешена съгласно предвиденото в приложението към настоящия регламент.

                  (6)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Разрешава се употребата на посоченото в приложението вещество, което принадлежи към категорията „хранителни добавки“ и към функционалната група „аминокиселини, техните соли и аналози“, като добавка при храненето на животните, при спазване на условията, определени в същото приложение.
      Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 13 март 2017 година.

               За Комисията

               Председател

            Jean-Claude JUNCKER

         (1)  ОВ L 268, 18.10.2003 г., стр. 29.

         (2)  EFSA Journal (Бюлетин на ЕОБХ) 2015; 13(7):4155.

         (3)  EFSA Journal (Бюлетин на ЕОБХ) 2017; 15(2):4714.

         ПРИЛОЖЕНИЕ

                     Идентификационен номер на добавката

                     Наименование на притежателя на разрешението

                     Добавка

                     Състав, химична формула, описание, метод за анализ

                     Вид или категория на животните

                     Максимална възраст

                     Минимално съдържание

                     Максимално съдържание

                     Други разпоредби

                     Срок на валидност на разрешението

                     mg от добавката/kg пълноценен фураж със съдържание на влага 12 %

                        Категория: „хранителни добавки“. Функционална група: „аминокиселини, техните соли и аналози“.

                     3c323

                     L-лизинсулфат

                        Състав на добавката

                     Гранули с минимално съдържание на L-лизин 55 % и максимално съдържание на

                                 —

                                 4 % влага и

                                 —

                                 22 % сулфат.

                        Характеристика на активното вещество

                     L-лизинсулфат, получен в резултат на ферментация с Escherichia coli CGMCC 3705
                     Химична формула: C12H28N4O4 · H2SO4/[NH2-(CH2)4-CH(NH2)-COOH]2SO4

                     CAS №: 60343-69-3

                        Методи за анализ
                         (1)

                     За количественото определяне на L-лизин във фуражната добавка:

                                 —

                                 йонообменна хроматография, съчетана със следколонна дериватизация и фотометрично детектиране (IEC-UV/FD) — EN ISO 17180

                           За идентификацията на сулфат във фуражната добавка:

                                 —

                                 Европейска фармакопея, монография 20301

                           За количественото определяне на L-лизин в комбинираните фуражи и фуражните суровини:

                                 —

                                 йонообменна хроматография, съчетана със следколонна дериватизация и фотометрично детектиране (IEC-UV) — Регламент (ЕО) № 152/2009 на Комисията (2)

                     Всички видове

                     —

                     —

                     10 000

                                 1.

                                 Съдържанието на L-лизин се посочва върху етикета на добавката.

                                 2.

                                 L-лизинсулфат може да се пуска на пазара и да се употребява като добавка, състояща се от препарат.

                                 3.

                                 За потребителите на добавката и премиксите стопанските субекти във фуражния сектор установяват процедури за безопасна работа и организационни мерки за преодоляване на потенциалните рискове при вдишване. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително предпазна дихателна маска.

                     2 април 2027 г.

            (1)  Подробна информация за методите за анализ може да бъде намерена на следния интернет адрес на референтната лаборатория: https://ec.europa.eu/jrc/en/eurl/feed-additives/evaluation-reports

            (2)  Регламент (ЕО) № 152/2009 на Комисията от 27 януари 2009 година за определяне на методите за вземане на проби и анализ за целите на официалния контрол на фуражите (ОВ L 54, 26.2.2009 г., стр. 1).